Umukinnyi wa Arsenal,Pierre-Emerick Aubameyang,uri mu bihano by'imikino 3 nyuma yo gukorera ikosa rikomeye umukinnyi Max Meyer wa Crystal Palace yagaragaye kuri stade Emirates yambaye umupira wa Louis Vuitton ufite agaciro ka miliyoni 18 z'amafaranga y'u Rwanda.
Aubameyang w'imyaka 30 uri mu ba rutahizamu bakomeye mu Bwongereza no ku isi,n'umwe mu bakinnyi bakunze gushora amafaranga menshi mu binezeza birimo amamodoka,amasaha ahenze cyane n'imyenda.
Mbere y'umukino Arsenal yanganyijemo na Sheffield United igitego 1-1,Aubameyang yagaragaye ari kwifotozanya n'abafana yambaye uyu mupira w'umweru uhenze cyane.
Aubameyang yatumye benshi bacika ururondogoro kubera uyu mupira uhenze cyane kuko ugura akayabo k'ibihumbi 18,200 by'amapawundi.
Aubameyang ntazagaragara mu mukino Arsenal igomba gusura Chelsea kuri uyu wa Kabiri.
Dusingizimana Remy is a journalist for Umuryango.rw. He studied at the University of Rwanda.He holds a Bachelor's degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN